section_heading: Platon
paragraph_text: Iz stava da je svijet ideja ( ili ) jedini savršen i istinit svijet, Platon zaključuje i da je on jedini stvarni svijet, jedina prava realnost. Ideje su bitak, a materijalni je svijet samo nesavršena kopija pravog, istinitog svijeta ideja. Osim ta dva svijeta, savršenog idejnog i nesavršenog materijalnog, postoji i svijet sjena (npr. odrazi u vodi), koji je još nesavršeniji. To je svijet o kome možemo samo nagađati. Nesavršena, osjetilna spoznaja materijalnog svijeta (, vjerovanje) i nagađanje zajedno čine područje mnijenja. Po vrijednosti spoznaje iza mnijenja dolazi razumska (matematska) spoznaja, a tek iza nje prava, umna spoznaja svijeta ideja. Razumska i umna spoznaja zajedno čine područje znanja.